Louisa May Alcott

Louisa May Alcott (født 29. november 1832, død 6. mars 1888) var en amerikansk forfatter. Hennes mest kjente bok er Little Women (1868). Den er oversatt til norsk med tittelen Småfrøkner. Boka er basert på hennes egen barndom i Concord, Massachusetts.

Liv 
Hun vokste opp som den andre av fire søstre Anna Bronson Alcott var eldre mens Elizabeth Sewall Alcott og Abigail May Alcott var yngre. Faren Amos Bronson Alcott var pedagog og mora Abigail Alcott var sosialarbeider. Da Louisa May Alcott var to år, flyttet familien fra Germantown, Pennsylvania til Boston og siden ble de boende i dette området. Familien var omgangsvenner med flere av datidens amerikanske intellektuelle, som Ralph Waldo Emerson, Nathaniel Hawthorne, Henry David Thoreau og Margaret Fuller. 

Hun ble aktiv i kampen mot slaveriet og engasjert i kvinnesaksarbeid og annet reformarbeid.Om Louisa May Alcott i Store Norske Leksikon Men faren hadde små inntekter, så barna måtte tidlig ut i arbeid og Louisa May Alcott hadde jobber som sydame, lærer, guvernante, hushjelp og skribent. Hun giftet seg ikke og døde to dager etter sin far etter å ha slitt med sykdom store deler av sitt liv.

 Forfatterskap 
I 1855 ga hun ut sin første bok, Flower Fables, en samling fortellinger hun opprinnelig hadde laget for Ralph Waldo Emersons datter Ellen.Guldkorn i litteraturen: Världens första ungdomsbok; i tidsskriftet Vi läser Så gikk det flere år før hun igjen fikk publisert noe, men i 1860 begynte hun som spaltist i Atlantic Monthly. Da den amerikanske borgerkrigen brøt ut, skulle hun arbeide på et sykehus i tre måneder, men hun ble selv syk og jobbet bare seks uker. Erfaringen derfra ble til boka Hospital Sketches (1863), etter først å ha vært publisert som tekster i ei avis. Året etter kom romanen Moods.

Etter at hun i 1868 ga ut Little Women, skrev hun mest for barn. Little Women er første bok i en trilogi, i 1871 kom Little Men og to år før hun døde kom Jo's Boys. Aunt Jo's Scrap-Bag (1872–1882) er 66 fortellinger i seks bind, siden kom Lulu's Library (1886–1889), 32 fortellinger i tre bind, det siste kom ut etter hennes død. Hun skrev også noen bøker under pseudonymet A.M. Barnard.

 Referanser 

 Eksterne lenker 





Kategori:Forfattere fra USA
Kategori:Personer fra Concord i Massachusetts
Kategori:Personer fra Philadelphia
Kategori:National Women's Hall of Fame